ຜູ້ບັນຊາການ ກອງທັບສຣີລັງກາ ເວົ້າວ່າ ໄດ້ມີການພົບເຫັນ ແລະພິສູດເບິ່ງສົບ ຜູ້ນຳຂອງພວກກະບົດ
ຂ່າວສຳຄັນອື່ນໆ: ການດຳເນີນຄະດີ ທ່ານນາງ ອອງຊານ ຊູຈີ ກ້າວເຂົ້າສູ່ມື້ທີສອງ; ທ່ານໂອບາມາ ຮຽກຮ້ອງໃຫ້ ອິສຣາແອລ ສ້າງຄວາມກ້າວໜ້າ ຕໍ່ການສ້າງສັນຕິພ
ຜູ້ບັນຊາການກອງທັບສຣີລັງກາ ກ່າວວ່າ ທະຫານ ໄດ້ພິສູດຢ່າງເປັນການ ຄັກແນ່ແລ້ວວ່າ ເປັນສົບ ຂອງຜູ້ ນຳກະບົດ ເສືອທະມິລ ນາຍVELUPILLAI PRA BHAKARAN ຫລັງຈາກ ໄດ້ມີການ ພົບເຫັນ ສົບຜູ້ກ່ຽວ ໃນບໍຣິເວນສນາມຣົບ ໃນວັນ ອັງຄານ ມື້ນີ້ ລຸນຫຼັງ ທີ່ໄດ້ ມີການປະກາດ ໂທຣະພາບ ຂອງສຣີລັງກາ ກໍໄດ້ຖ່າຍທອດ ພາບວີດີໂອ ໃນອັນທີ່ ປາກົດວ່າ ເປັນສົບ ຂອງນາຍPRABHAKARAN ໃບໜ້າ ຂອງຜູ້ກ່ຽວ ແມ່ນຍັງດີ ບໍ່ໄດ້ຮັບ ຄວາມເສັຽຫາຍແລະເຫັນໄດ້ ຢ່າງຈະແຈ້ງວ່າ ຄ້າຍຄືກັບ ໜ້າຂອງ ຜູ້ນຳກະບົດ ລາຍງານຂ່າວຍັງສະແດງ ໃຫ້ເຫັນ ໃນອັນທີ່ ເອີ້ນວ່າ ເປັນບັດ ປະຈຳຕົວ ຂອງກຸ່ມກະບົດ ປົດປ່ອຍເສືອທະມິລ ອີລາມ ທີ່ອອກໃຫ້ ນາຍ PRABHAKARAN ແລະປ້າຍຊື່ ທາງທະຫານຂອງຜູ້ກ່ຽວ ກ່ອນໜ້ານີ້ ພວກະບົດ ໄດ້ກ່າວຢືນຢັດ ໃນຖແລງຂ່າວ ທີ່ພິມເຜີຍແຜ່ໂດຍເວັບໄຊທ໌ ທີ່ນິຍົມ ກະບົດ ທະມິລແນັດ ທີ່ເວົ້າວ່າ ນາຍ PRABHAKARANຍັງມີຊີວິດຢູ່ ປະທານາທິບໍດີ ມະຫິນດາ ຣາຊພັກ ໄດ້ກ່າວ ຄຳປາສັຍ ຕໍ່ປະເທດຊາດທີ່ສະພາ ແຫ່ງຊາດ ໃນວັນອັງຄານ ມື້ນີ້ ໂດຍເວົ້າວ່າ ສຣີລັງກາ ໃນທີ່ສຸດກໍໄດ້ຖືກ ປົດປ່ອຍ ຈາກພວກ ກໍ່ການຮ້າຍ ລຸນຫລັງ ທີ່ໄດ້ເກີດ ສົງຄາມ ກາງເມືອງເປັນເວລາ 26 ປີ ຜູ້ນຳພັກຝ່າຍ ຄ້ານ ຂອງມຽນມາ ທ່ານນາງ ອອງຊານ ຊູຈີໄດ້ໄປຟັງ ຄຳໃຫ້ການ ເປັນມື້ ທີສອງ ໃນ ວັນອັງຄານ ມື້ນີ້ ຂະນະທີ່ ການຕຳໜິຕິຕຽນ ຂອງນາໆຊາດ ກ່ຽວກັບ ການດຳເນີນ ຄະດີ ຂອງທ່ານນາງ ໄດ້ເພີ້ມ ທະວີຂຶ້ນ ມີການ ສົ່ງກຳລັງ ຕຳຣວດ ຫລາຍຮ້ອຍຄົນ ບາງຈຳນວນ ຢູ່ໃນ ເຄື່ອງແບບ ປາບຈະລາຈົນເຕັມອັດຕຣາ ໄປປະຈຳການ ຢູ່ຕາມ ຖນົນ ຫົນທາງ ທີ່ເນັ່ງ ໄປຫາ ຄຸກໃຫຍ່ INSEINບ່ອນທີ່ ການດຳເນີນ ຄະດີ ແບບປິດລັບ ໄດ້ມີຂຶ້ນ ເປັນທີ່ ຄາດກັນວ່າ ຈະມີພະຍານ 22 ຄົນ ໄປໃຫ້ການ ຕ້ານທ່ານນາງ ອອງຊານ ຊູຈີ ໃນຄະດີ ທີ່ ທະນາຍຄວາມເວົ້າວ່າ ອາດຈະໃຊ້ ເວລາ ດົນເຖິງ 3 ເດືອນນັ້ນ ໃນມື້ວານນີ້ ສານໄດ້ຟັງຄຳໃຫ້ການ ຂອງພັນໂທ ZAW MIN AUNG ນາຍຕຳຣວດ ທີ່ໄດ້ລົງຊື່ ໃນໃບສຳນວນຟ້ອງທ່ານນາງ ອອງຊານ ຊູຈີ ຜູ້ທີ່ໄດ້ຮັບ ລາງວັນ ໂນແບລ ຂແນງ ສັນຕິພາບ ຢູ່ນອກມຽນມາ ໄດ້ມີ ການຮຽກຮ້ອງ ໃຫ້ປ່ອຍ ທ່ານນາງ ອອງຊານ ຊູຈີ ແລະ ຢຸດເຊົາການດຳເນີນ ຄະດີ ປະທານາທິບໍດີ ສະຫະຣັດ ທ່ານ BARACK OBAMA ຮຽກ ຮ້ອງໃຫ້ນາຍົກ ຣັຖມຸນຕຣີ ອິສຣາແອລ ຍາດເອົາ ໃນອັນທີ່ ທ່ານເອີ້ນວ່າ ໂອກາດ ທາງປະວັດສາດ ເພື່ອສ້າງ ຄວາມກ້າວໜ້າ ຢ່າງແທ້ຈິງ ໃຫ້ແກ່ ສັນຕິພາບ ກັບຝ່າຍປາແລສໄຕນ໌ ທ່ານ OBAMA ໄດ້ກ່າວຢ້ຳ ໃນມື້ ວານນີ້ ຕໍ່ການໃຫ້ ຄວາມສນັບສນຸນຂອງທ່ານ ກ່ຽງກັບ ການແກ້ໄຂ ບັນຫາ ຂັດແຍ້ງ ລະຫວ່າງ ອິສຣາແອລ ກັບປາແລສໄຕນ໌ໃນການພົບປະ ທີ່ ທຳນຽບຂາວ ເທື່ອທຳອິດ ກັບ ນາຍົກ ຣັຖມຸນຕຣີ ອິສຣາແອລ ທ່ານBENJAMIN NETANYAHU ຜູ້ນຳ ຂອງ ອິສຣາແອລ ກ່າວລຸນຫລັງ ການເຈຣະຈາ ຫາຣືວ່າທ່ານຢາກໃຫ້ ຊາວປາແລສໄຕນ໌ ປົກຄອງຕົນເອງ ແຕ່ ບໍ່ຢາກໃຫ້ມີ ໃນອັນທີ່ທ່ານເອີ້ນວ່າ ອຳນາດ ຫລາຍເກີນໄປ ທີ່ອາດເປັນ ອັນຕະລາຍ ຕໍ່ ອິສຣາແອລ ໃນມື້ນີ້ທ່ານ NETANYAHU ຈະພົບປະ ກັບ ສະມາຊິກ ຣັຖສະພາ ສະຫະຣັດ ຈຳນວນນຶ່ງບ່ອນທີ່ທ່ານ ຈະຕອບ ຄຳຖາມ ກ່ຽວກັບ ແຜນການ ສ້າງສັນຕິພາບ ຂອງທ່ານ ທ່ານ OBAMAກ່າວໃນ ມື້ວານນີ້ວ່າ ທຸກພັກຝ່າຍ ໃນບັນຫາ ຂັດແຍ້ງ ຕ້ອງໄດ້ ປະຕິບັດຢ່າງແທ້ຈິງ ຕາມພັນທະ ທີ່ໄດ້ໃຫ້ໄວ້ ກ່ອນໜ້ານີ້ ຮອງປະທານາ ທິບໍດີ ສະຫະຣັດ ທ່ານ JOE BIDENໄດ້ເດີນທາງ ໄປເຖິງບອສເນັຽ-ເຮີເຊໂກວີນາ ຊຶ່ງເປັນບ່ອນຢຸດແວ່ ແຫ່ງທຳອິດໃນການ ຢ້ຽມຢາມ ແຫຼມ BALKANS ເປັນເວລາ 3 ມື້ ເຮືອບິນ ຂອງທ່ານ BIDENໄດ້ລົງຈອດ ທີ່ຊາຣາເຢໂວ ນະຄອນຫລວງ ຂອງບອສເນັຽ ໃນຕອນເຊົ້າ ມື້ນີ້ ບ່ອນທີ່ຣັຖມຸນຕຣີ ການຕ່າງ ປະເທດ ຂອງ ສະຫະພາບ ຢູໂຣບ ທ່ານ ຮາວີເອ ໂຊລານາຈະໄປສົມທົບ ກັບທ່ານ ເຈົ້າໜ້າທີ່ ອະວຸໂສ ທ່ານນຶ່ງ ຂອງ ທຳນຽບຂາວ ກ່າວວ່າທ່ານ BIDEN ຈະພົບປະ ກັບ ປະທານາທິບໍດີ ວຽນທັງ 3 ຄົນ ຂອງບອສເນັຽ ເພື່ອສະແດງໃຫ້ເຫັນ ໃນອັນທີ່ ທ່ານເວົ້າວ່າ ມີຄວາມ ຈຳເປັນ ທີ່ຈະຕ້ອງ ໄດ້ດຳເນີນງານຂ້າມເຂດແດນ ຂອງ ເຊື້ອຊາດ ເຜົ່າພັນ ແລະເສີມສ້າງ ຄວາມເປັນ ເອກກະພາບກັນ ຄວາມເຄັ່ງຕຶງ ຍັງສູງຢູ່ 13 ປີກວ່າໆ ຫລັງຈາກ ໄດ້ມີການ ລົງນາມ ໃນຂໍ້ຕົກລົງສັນຕິພາບ DAYTON ທີ່ໄດ້ແບ່ງ ບອສເນັຽ ຕາມພວກຊົນ ກຸ່ມນ້ອຍ ຄືພວກ ມຸສລິມໂຄຣເອເຊັຽ ແລະເຊີເບັຽ ນອກນັ້ນແລ້ວ ໝາຍກຳນົດ ການເດີນທາງ ຂອງ ຮອງປະທານາທິບໍ BIDEN ແມ່ນຍັງ ຮວມທັງ ການຢ້ຽມຢາມ ເຊີເບັຽ ແລະ ໂກໂຊໂວ ການເຈຣະຈາລະ ຫວ່າງ ຣັດເຊັຽ ກັບ ສະຫະຣັດ ກ່ຽວກັບຂໍ້ຕົກລົງ ສະບັບໃໝ່ ເພື່ອ ຫລຸດຈຳນວນ ອາວຸດ ນິວເຄລັຽ ທີ່ເກັບ ສະສົມໄວ້ນັ້ນໄດ້ເລີ້ມຂຶ້ນ ທີ່ກຸງມົສກູ ໃນ ວັນອັງຄານ ມື້ນີ້ ການເຈຣະຈາ ເປັນເວລາ 2 ມື້ແມ່ນແນໃສ່ ເພື່ອຮ່າງ ຂໍ້ຕົກລົງ ແທນ ສົນທິສັນຍາ ຫລຸດກຳລັງ ອາວຸດ ຍຸທສາດສະບັບປີ 1991 ຊຶ່ງຈະໝົດ ອາຍຸລົງ ໃນເດືອນ ທັນວາ ປີນີ້ ຄະນະເຈຣະຈາ ຫວັງວ່າຈະເຮັດໃຫ້ ຄວາມແຕກຕ່າງ ຂອງປະເທດ ທັງສອງ ແຄບລົງ ກ່ອນການ ເດີນທາງ ໄປຢ້ຽມຢາມກຸງມົສກູ ຂອງ ປະທາ ນາທິບໍດີ ສະຫະຣັດ ທ່ານ BARACK OBAMA ໃນເດືອນ ກໍຣະກົດທີ່ຈະມາ ເຖິງນີ້ ເພື່ອ ເຈຣະຈາ ຫາຣື ກັບ ປະທານາທິບໍດີ ຣັດເຊັຽ ທ່ານ DMITRIMEDVEDEV ມີທ່າທາງວ່າ ຄະນະ ເຈຣະຈາ ຂອງຝ່າຍ ຣັດເຊັຽ ຈະໃຊ້ ການເຈຣະຈາ ຫາຣືໃນຄັ້ງນີ້ ເວົ້າເຖິງ ແຜນການ ຕິດຕັ້ງຣະບົບ ຕໍ່ຕ້ານ ລູກສອນໄຟ ຂອງສະຫະຣັດໃນຢູໂຣບ ທີ່ເປັນ ບັນຫາ ໂຕ້ແຍ້ງກັນ ແລະ ມົສກູ ໄດ້ຄັດຄ້ານ ຢ່າງແຂງຂັນ ນອກນີ້ ເຂົາເຈົ້າ ຍັງຢາກໃຫ້ ວາງຂີດ ຈຳກັດ ທັງກ່ຽວກັບ ຈຳນວນ ຫົວຣະເບີດນິວເຄລັຽ ແລ ະພາຫານະ ໃນການຍິງ ເຊັ່ນ ລູກສອນໄຟ ແລະ ເຮືອບິນຣົບ ດັ່ງນີ້ເປັນຕົ້ນ ເຈົ້າໜ້າທີ່ສາທາຣະນະສຸກ ຍີ່ປຸ່ນ ໃຫ້ການ ຢືນຢັນກ່ຽວກັບພວກທີ່ຕິດເຊື້ອ ໄຂ້ຫວັດໃຫຍ່ A H1N1 ໃໝ່ ຫລາຍສິບ ກໍຣະນີ ໃນ ວັນອັງຄານມື້ນີ້ ຂະນະທີ່ ຈຳນວນ ພວກທີ່ປ່ວຍ ທັງໝົດ ເພີ້ມຂຶ້ນ ເປັນ 173 ຄົນ ໄຂ້ຫວັດໃຫຍ່ ທີ່ວ່ານີ້ ຍັງໄດ້ ບັງຄັບໃຫ້ ມີການປິດ ໂຮງຮຽນ ຫຼາຍກວ່າ 4ພັນບ່ອນ ການເພີ້ມ ທະວີຂື້ນ ໃນການ ແຜ່ລະບາດ ຂອງ ໄຂ້ຫວັດໃຫຍ່ ຢູ່ໃນຍີ່ປຸ່ນມີຂຶ້ນ ຂະນະທີ່ ອົງການ ອະນາມັຍໂລກ ອອກຄຳເຕືອນ ທີ່ກອງປະຊຸມ ປະຈຳປີວ່າເຈົ້າໜ້າທີ່ ຄວນຄາດການ ໄວ້ວ່າ ເຊື້ອ ໄຂ້ຫວັດໃຫຍ່ ດັ່ງກ່າວ ຍັງຈະ ແຜ່ລາມອອກໄປສູ່ ປະເທດຕ່າງໆ ຕື່ມອີກ ເຈົ້າໜ້າທີ່ ຍີ່ປຸ່ນ ເວົ້າວ່າ ຈຳນວນພວກທີ່ເປັນ ໄຂ້ຫວັດໃຫຍ່ ໄດ້ຖີບຂື້ນ ໃນໄລຍະ ສອງສາມມື້ ຜ່ານມາ ນັບແຕ່ໄດ້ມີການ ຢືນຢັນ ກ່ຽວກັບ ການແຜ່ລະບາດ ທີ່ເມືອງທ່າ ໂກເບະ ແລະນະຄອນ ໂອຊາກາທີ່ຢູ່ໃກ້ຄຽງ ໃນມື້ ວັນຈັນ ວານນີ້ ໃນຄຳປາສັຍ ເປີດກອງ ປະຊຸມ ປະຈຳປີຂອງສະພາ ອະນາມັຍໂລກ ທີ່ນະຄອນ ເຈນີວາ ທ່ານນາງ MARGARET CHAN ຜູ້ອຳນວຍການອົງການ ອະນາມັຍໂລກ ເຕືອນວ່າ ເຊື້ອໄຂ້ຫວັດ ໃຫຍ່ທີ່ວ່ານີ້ ແມ່ນທຳນາຍ ໄດ້ຍາກແລະບໍ່ມີ ຜູ້ໃດ ສາມາດ ເວົ້າໄດ້ວ່າ ສະຖານະການ ໃນປັດຈຸບັນ ຈະຫັນປ່ຽນ ໄປໃນທິດທາງໃດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ